Na temelju članka 48. stavka 3. Zakona o lokalnoj i područnoj (regionalnoj) samoupravi ("Narodne novine" broj 33/01, 60/01 - vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) (dalje u tekstu: Zakon) i članka 27. Statuta Grada Zlatara („Službeni glasnik Krapinsko zagorske županije“ broj 36A/13, 26/18, 9/20 i 17A/21), Gradsko vijeće Grada Zlatara na 22. sjednici održanoj 28. 02. 2024. godine donosi

**Odluku**

 **o kupnji zemljišta i zgrada na k.č.br. 48/1, 48/2 i 49/2 u k.o. Zlatar**

I.

 Grad Zlatar iskazuje interes za stjecanje prava vlasništva na nekretninama u Zlataru, u naravi zemljišta i zgrada na k.č.br. 48/1, 48/2 i 49/2 u k.o. Zlatar, ZK uložak broj 2237, ukupno 7 zgrada i zemljište 4537 m2, vlasništvo Trgonom d.o.o., Novi Marof, Varaždinska 13.

II.

 Za nekretninu iz točke I. ove Odluke prema Vještačkom nalazu – procjembenom elaboratu od 20.11.2023. godine poredbenom metodom procjene vrijednosti utvrđena je sveukupna tržišna vrijednost nekretnine od 663.806,00 EUR.

III.

 Ovlašćuje se gradonačelnica Grada Zlatara da u ime Grada Zlatara s vlasnikom nekretnine iz točke I. ove Odluke pokrene pregovore o kupoprodaji iste za iznos ne veći od procijenjene tržišne vrijednosti zemljišta i zgrada nekretnine iz točke II. ove Odluke.

IV.

 Ovlašćuje se gradonačelnica Grada Zlatara da po postignutom sporazumu iz točke III. ove Odluke s vlasnikom nekretnina iz točke I. ove Odluke sklopi kupoprodajni ugovor te poduzme sve radnje potrebne za upis vlasništva nekretnina iz Točke I. ove Odluke.

V.

 Sredstva za kupnju nekretnina iz točke I. osigurat će se u Proračunu Grada Zlatara.

VI.

Ova Odluka stupa na snagu dan nakon donošenja, a objavit će u „Službenom glasniku Krapinsko-zagorske županije“.

GRADSKO VIJEĆE GRADA ZLATARA

KLASA: 940-01/24--01/05

URBROJ:2140-07-01-24-3

Zlatar, 28.02.2024.

 PREDSJEDNICA

 Danijela Findak